Správa zo zahraničnej pracovnej cesty 
1. Účastník ZPC:
 	
Titul, meno a priezvisko:	RNDr. Marta Cimbáková	
Pracovisko:	Odbor štátnej a európskej politiky vo vede a technike,  Sekcia vedy a techniky, MŠVVŠ SR, Stromová 1, 813 30 Bratislava	
Pracovné zaradenie:	riaditeľ	
Znalosť jazykov:	Aj, Rj	

2. Zahraničná pracovná cesta:

Štát:	Belgicko	
Mesto:	Eupen	
Vykonaná v doch:	8. – 10.12. 2010	
Prijímajúca organizácia:	European Commission, DG Research, B-1049, Brussels, Belgium	
Účel cesty:	účasť na zasadnutí Výboru ERAC – Výbor EK pre vednú a technickú politiku	
Spôsob financovania:	cestovné náklady hradí Európska komisia (finančná obálka), ostatné náklady MŠVVŠ SR	

3. Rámcový program pobytu:

8. 12. 2010	Odchod z Bratislavy na Schwechat, let zo Schwechatu do Bruselu, autobusová preprava z Bruselu do Eupenu	
9. 12. 2010	Účasť na zasadnutí	
10. 12. 2010	Účasť na zasadnutí a návrat do Bratislavy	

4. Stručný priebeh rokovaní, resp.  študijného pobytu:

V dňoch 8. - 10. 12. 2010 sa v Eupene konalo zasadnutie Výboru EK pre vednú a technickú politiku (ERAC). Rokovanie viedol generálny riaditeľ DG Research Európskej komisie p. Robert-Jan Smits a zástupkyňa generálneho riaditeľa p. Anneli Pauli.

Program rokovania:
1.	Schválenie programu rokovania a záverov predošlého rokovania ERAC
2.	Informácie z belgického predsedníctva 
3.	Voľba člena Riadiaceho výboru ERAC
4.	Informácia a diskusia k pracovnému programu ERAC na nasledujúce obdobie
5.	Priebežná evaluácia 7.rámcového programu ES pre výskum, technický rozvoj a demonštračné aktivity a príprava 8.rámcového programu ES
6.	Inovačné partnerstvá v rámci „Únie inovácií“
7.	Odštartovanie hodnotenia ERA pracovných skupín
8.	Prvé hodnotenie národných programov reforiem za časť výskumu a vývoj systémom „mutual learning“ – diskusia o cieľov a postupoch
9.	Peer-learning aktivity univerzít (Dánsko) a informácia o súčasne prebiehajúcich aktivitách univerzít
10.	Diskusia k možnosti zapojiť Faerské ostrovy ako pozorovateľa ERACu
11.	Agenda ďalšieho rokovania

Informácie z predsedníctva

V rámci tohto bodu bola delegátom distribuovaná
-	Správa z belgického predsedníctva
-	Program maďarského predsedníctva pre oblasť inovácií a výskumu a vývoja.

Zároveň Európska komisia informovala delegátov o realizácií nasledujúcich aktivít:

-	Informácia EK o budúcnosti financovania výskumu a inovácií v rámci EÚ (február 2011)
-	Informácia EK o partnerstvách vo výskume a inováciách (2./3. štvrťrok 2011)
-	Informácia EK o bio-ekonomike (4. štvrťrok 2011)
-	Balík legislatívnych návrhov pre 8. rámcový program ES (4. štvrťrok 2011).

Voľba člena Riadiaceho výboru ERAC

Výbor ERACu zvolil p.Carlosa Martíneza Rieru (Špan.) za člena Riadiaceho výboru ERAC na obdobie 18 mesiacov.

Informácia a diskusia k pracovnému programu ERAC na nasledujúce obdobie

Viceprezident ERAC prezentoval 18-mesačný pracovný program ERAC, s pripojeným zoznamom navrhovaných seminárov, ktorý pripravil Riadiaci výbor ERAC. 
V diskusii bola položená otázka, ako by ERAC mohol poskytnúť relevantný príspevok k Rade pre konkurencieschopnosť (24.-25.3.2011). Bolo navrhnuté vytvoriť ad hoc pracovnú skupinu, ktorá by spracovala príspevok ERAC pre túto oblasť.
Zároveň bolo v tomto bode prediskutovaný časový rámec pre hodnotenie ERAC pracovných skupín a príspevok ERAC pre  spracovanie 8. rámcového programu ES.

Prezident ERAC pripomenul, že pracovný program je „živý“ dokument  a mal by byť aktualizovaný každých 6 mesiacov alebo podľa potreby častejšie.

Výbor schválil aktuálnu verziu pracovného programu.

Priebežná evaluácia 7.rámcového programu ES a príprava 8.rámcového programu ES

EK stručne odprezentovala 10 odporúčaní zahrnutých do správy o strednodobom hodnotení  7.rámcového programu ES, ktorá bola publikovaná 18. novembra 2010. 

V rámci diskusie sa delegáti zamerali na nasledujúce aspekty:
-	potreba konkrétnych opatrení na zlepšenie rámcových programov ES ešte v súčasnosti prebiehajúcom 7.rámcovom programe ES,
-	potreba zvýšenia ďalšieho zjednodušovania procesov,
-	ako zvýšiť účasť priemyslu, 
-	lepšia koordinácia a súdržnosť medzi politikami členských štátov a EK, synergia s ďalšími oblasťami (inovácie, vedomostný trojuholník),
-	správna vyváženosť výskum/inovácie,
-	dôležitosť vysokej kvality infraštruktúry ESFRI, potreba vyššej koherencie,
-	kontinuita rámcových programov ES – nie „znovuobjavovať“ celú štruktúru,
-	pozitívna diskriminácia v 8. rámcovom programe ES za účelom zvýšenia atraktívnosti participácie žien,
-	financovanie tém Joint Programming v ďalšom rámcovom programe?

EK vyzvala delegátov, ktorí kompletizovali národné štúdie ku strednodobému hodnoteniu 7. rámcovom programe ES, aby zdieľali svoje výsledky s EK a ďalšími členskými štátmi. EK potvrdila, že zlepšenie už je realizované v súčasnom 7.rámcovom programe ES. Oficiálna odpoveď EK sa očakáva v januári 2011.

Verejné konzultácie k ďalšiemu rámcovému programu sú plánované vo februári 2011. 

Inovačné partnerstvá

EK prezentovala aktuálny progres od ostatného zasadnutia ERAC v októbri 2010 vo vzťahu k Európskym inovačným partnerstvám ako sú prezentované v dokumente „Inovačná únia“.

V diskusii sa objavili nasledujúce okruhy problémov:
-	Úloha a mandát Riadiaceho výboru ERAC pri európskych inovačných partnerstvách,
-	Tvorba priorít – úloha členských štátov/asociovaných krajín pri návrhov nových tém európskych inovačných partnerstiev,
-	Zapojenie Európskeho parlamentu do európskych inovačných partnerstiev,
-	Potreba proaktívneho dialógu, dobrovoľné „mirror groups“ v členských štátoch, ktoré by spolupracovali s EK,
-	Synergie s ostatnými nástrojmi (EIT, KIC, JPI).

Spustenie hodnotenia ERA pracovných skupín

V decembri 2009 EK vyzvala členské štáty, aby iniciovali hodnotenie ERA pracovných skupín s termínom do konca roku 2010. Riadiaci výbor navrhol, že v prvej fáze budú vytvorené 4 hlavné skupiny na koordináciu ERA partnerstiev medzi členskými štátmi a EK, predovšetkým  pre oblasť ľudských zdrojov, spoločného programovania, výmeny vedomostí a medzinárodnej vedecko-technickej spolupráce. Riadiaci výbor navrhol, že mandáty by mali byť určené v súlade s cieľmi Inovačnej únie. Časový rámec pre všetky mandáty by mal predstavovať obdobie od 2011 do polovice roka 2012.

V diskusii účastníci vyjadrili veľkú podporu návrhom.  ERAC navrhol vypracovať „Terms of Reference“ pre hodnotenie. Ms. Jane Peters bola schválená ako moderátor. Maďarská delegácia predniesla úmysel pripraviť informáciu o tomto bode na májovú Radu pre konkurencieschopnosť 2011.

Prvé hodnotenie Národných programov reforiem za časť výskum a vývoj systémom „mutual learning“ – diskusia o cieľov a postupoch

EK prezentovala plán na najbližšie hodnotenie Národných programov reforiem princípom „mutual learning“, ktoré sa uskutoční 26.1.2011.

Peer-learning aktivity univerzít (Dánsko) a informácia o súčasne prebiehajúcich aktivitách univerzít

Dánska delegácia predniesla informáciu o záveroch v rámci peer-learning aktivít v oblasti stavu dánskych univerzít. ERAC vzal na vedomie, že EK organizuje seminár vo februári/začiatkom marca 2011 v kontexte prípravy budúcej modernizácie univerzít.

Diskusia k možnosti zapojiť Faerské ostrovy ako pozorovateľa v ERAC

ERAC informoval delegátov, že Faerské ostrovy podpísali dohodu o asociácií k 7.rámcovému programu ES. V súlade s praxou aplikovanou na všetky ostatné krajiny asociované v rámcových programoch, ERAC súhlasil s prizvaním Faerských ostrovov ako pozorovateľov na ERAC rokovaniach. 

Agenda ďalšieho zasadnutia

Výbor predstavil program ďalšieho zasadnutia, ktoré sa uskutoční 23.2.2011. 

5. Odporúčané závery:
Využiť výsledky rokovania pri príprave podkladov na zasadnutia Rady pre konkurencieschopnosť a pri príprave aktualizácie Dlhodobého zámeru štátnej vednej a technickej politiky do roku 2015.

6.   Prehľad prinesenej dokumentácie a miesto jej uloženia
Dokumentácia z rokovania je uložená na Sekcii vedy a techniky MŠVVŠ SR, kde je na požiadanie k dispozícii. 

7.   Osobitne vyhodnotený očakávaný prínos ZPC
Výsledky z rokovania členských štátov k jednotlivým bodom zasadnutia budú využité pre príprave stanovísk k návrhu záverov najbližšieho rokovania Rady pre konkurencieschopnosť pri príprave aktualizácie Dlhodobého zámeru štátnej vednej a technickej politiky do roku 2015.

8.    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVŠ SR: www.minedu.sk.

Súhlasím so zverejnením správy na internete.

Správu vypracoval: RNDr. Marta Cimbáková
Dátum: 18.12.2010
Správu schválil: prof. Ing Mikuláš Šupín, CSc, generálny riaditeľ sekcie vedy a techniky MŠVVŠ SR